39be1746219a216f373e92267371b272
hvilke krav stilles til en klasse a havn?
forsikringsguiden.dk
2021.21
 havnens godkendelsesstatus har betydning for, hvordan din bådforsikring dækker, når den ligger i vandet i vinterhalvåret.   brancheorganisationen for forsikringsselskaber, forsikring & pension , administrerer havnelisten og står dermed for processen, når en havn søger om godkendelse.   der er som sådan ikke nedfældet generelle kriterier for, hvad en a-havn skal leve op til. og hverken vi eller forsikring & pension kan yderådgivning forud for et byggeri. når et byggeri er færdigmeldt, kan havnen søge om godkendelse. forsikring & pensions havneudvalg vil i den forbindelse besigtige forholdene og lave en individuel vurdering af, om havnen kan opnå godkendelse.   på vores hjemmeside forsikringsoplysningen.dk kan du finde et link til forsikring & pensions officielle havneliste . her kan du kan se, hvilke havne der er godkendt i klasse a – herunder se klassificeringen for den havn, du skal have båden liggende i.   
b3856c233a389133d4016edf46470a26
er det nødvendigt at omregistrere min bil, hvis jeg låner den ud til min ven for en længere periode?
forsikringsguiden.dk
2021.21
 man må gerne lejlighedsvist låne sin bil ud til andre uden, at det kræver en omregistrering. hvis andre derimod har fast råderet over din bil, skal din bilforsikring justeres.   det skyldes, at enhver bil altid skal forsikres i den rette ejer/brugers navn. prisen bliver beregnet efter den faktiske risiko, dvs. hvem der kører i bilen. det er ulovligt at køre med en forsikring, som kun beregnes ud fra dine oplysninger, hvis andre også bruger bilen fast.   som regel er det muligt at tilføje en ekstra bruger på sin bilforsikring. men det kræver typisk, som dit forsikringsselskab oplyser, at du omregistrerer bilen. du burde fortsat kunne stå som eneejer af bilen, selvom du tilføjer en sekundær bruger. du kan læse mere om, hvordan du bruger motorregistret ved omregistrering på   skat.dk . 